runetrust/blame-folketinget-dk huggingface dataset:
Keld Albrechtsen (EL), 2001-10-24:
Lad mig allerførst sige, at der har jo været én ordfører, som har adskilt sig fra de andre, nemlig fru Birthe Skaarup, som jo, hver gang der er en boligdebat, forsøger på at gøre det til en debat om Dansk Folkepartis flygtningefjendske holdninger.
Kristian Thulesen Dahl (DF), 2003-12-12:
Jeg nævnte bl.a. de lovforslag, vi fremsætter, hvor vi kommer rundt om et område, og hvor vi præcist definerer, hvorfor vi mener, vi har et problem, vi bør gøre noget ved, og angiver hvad vi så vil gøre ved det, hvad det koster osv. Så vi gør begge dele.
Per Clausen (EL), 2008-01-17:
Men konsekvensen af hr. Lars Barfoed synspunkt, nemlig at vi ikke kan afsætte flere midler til overenskomstforhandlingerne, er jo, at hvis man kommer der til, at de offentlige arbejdsgivere er hårdt presset, er ved at tabe konflikten, og derfor må sige til staten, at de har brug for flere penge, så har hr. Lars Barfoed, regeringen og Folketinget jo den mulighed, at de bare kan lave et folketingsindgreb - et regeringsindgreb - og dermed sætte den styrkeposition, som fagbevægelsen har, ud af kraft.
Karen J. Klint (S), 2010-04-29:
Det, jeg var ved at sige, var, at vi jo andre gange også har vedtaget nogle lovforslag herindefra for at give et signal til omverdenen om, at man skal samarbejde på en anden måde frem for at hoppe lige ind i en tvangshandling; at man skal samarbejde på tværs af nogle systemer, at man skal samarbejde om at motivere de mennesker, hvis behandlingsbehov er så komplekst, at det er fristende at bruge tvang i stedet for at gøre en massiv indsats på tværs af sektorerne.
Henrik Svane (RV), 1999-10-12:
Det Radikale Venstre ønsker, som kulturministeren har givet udtryk for, at børn først og fremmest opdrages og udvikles som borgere og ikke blot som forbrugere, og derfor er det en god idé at skabe et rum til børnene og et tilbud til forældrene på de offentligt finansierede tv-kanaler, hvor børnene kan være fri for reklamer.
Lene Espersen (KF), 2004-10-21:
Et eksempel, som jeg gerne vil give hr. Jesper Langballe, vil jo være, at hvis der i en konkret sag er tale om en meget alvorlig forbrydelse, og vi tænker os et Dansk Folkeparti-scenario, hvor samtlige mennesker var registreret i dna-registeret og ikke kun de personer, som ofte overtræder lovgivningen, så ville politiet, når de begyndte at lede efter dna-spor, måske finde dna-spor fra 4.000 mennesker i en lejlighed.
Thomas Jensen (S), 2008-01-17:
Det kan ikke være rigtigt, at sådan en teknikalitet i lovforslaget skal skabe utryghed for de ældre mennesker, som gerne vil blive boende i samme afdeling, men som på grund af et svigtende helbred presses fra en ældrebolig i vante omgivelser over i en plejebolig i en helt anden afdeling.
Lars Løkke Rasmussen (V), 2003-05-27:
Tal fra Lægemiddelstyrelsen viser i øvrigt, at der i perioden 1998-2002 er sket en stigning i antal personer i medicinsk behandling for demens fra knap 1.200 i 1998 til 6.890 personer i 2003, en stigning på mere end 480 pct.
Pia Gjellerup (S), 1999-01-13:
Når der med hensyn til retningslinjer er tale om, at man kan aftale retningslinjer med Forbrugerombudsmanden; disse retningslinjer har ikke bindende karakter; det er retningslinjer, som er en vejledning; der er ikke nogen retsvirkninger, der er alene en vejledning. Er det så sådan, at hvis de selv samme mennesker, som har aftalt disse retningslinjer, derefter skulle finde på, at nu vil de også gerne forpligte sig til disse retningslinjer, er denne mulighed for at lave denne aftale så virkelig noget, der ville hindre, at organisationer sætter sig og laver retningslinjer, der er vejledende?
Johs. Poulsen (RV), 2008-01-17:
Og derfor må vi jo sige, at i hvert fald der, hvor man afløser egentlig modregning med frigivelse i form af en deponering over årene, er der jo da trods alt tale om, at pengene bliver der, hvor de efter min mening også skal blive og har været hele tiden, nemlig i kommunerne.
Peter Skaarup (DF), 2000-04-11:
Vi vil derfor ved afslutningen af behandlingen af denne her sag endnu en gang appellere om, at både Venstre, CD og Enhedslisten, ja også Det Radikale Venstre og Kristeligt Folkeparti, partier, som ikke tog ordet under andenbehandlingen, kommer herop på talerstolen og tilkendegiver, at de selvfølgelig også fremover vil acceptere den demokratiske mindsteret, som det dog må være at kunne stille ændringsforslag til det indfødsretsforslag, vi ser her i dag.
Brigitte Klintskov Jerkel (KF), 2024-06-04:
Vi vil gerne give statsborgerskab til alle ansøgere, som har gjort sig umage, mødt vores krav og bevist, at de gerne vil Danmark, men vi bliver samtidig nødt til at sende et signal til regeringen: Vi vil ikke stemme for, før I har løst problemerne og kan garantere, at der ikke er tidligere dømte på listen over kommende statsborgere.
Pia Olsen Dyhr (SF), 2021-06-02:
Jeg vil sige, at det, der er afgørende for mig, når vi snakker om parallelsamfund, hvor vi skal sørge for en blanding, jo er at kigge på mange parameter, og for mig er det altså vigtigt, at vi tager diskussionen om f.eks. tosprogethed i f.eks. vores boligområder.
Inger Støjberg (V), 2010-02-03:
Men jeg kan bare i det hele sige, at vi har lavet et fantastisk stort arbejde på ungeområdet, og jeg synes, det er en skam at stå her i dag og nedgøre en aftale på ungeområdet til i alt 2,3 mia. kr., som fru Julie Rademachers eget parti har været med i – ja, jeg synes nærmest ikke, fru Julie Rademacher kan være det bekendt – at stå og nedgøre den aftale og sige, at der ikke bliver gjort noget omkring praktikpladser.
Bent Bøgsted (DF), 2017-02-21:
De får 10 pct., maks. 2.500 kr. om måneden af deres arbejdsindkomst, og det vil sige, at alle dem, der har nogle småjob, der får en indtægt, selvfølgelig også får 10 pct. af den indtægt, de har, og maks. 2.500 kr. om måneden.
Jørgen Arbo-Bæhr (EL), 2005-03-11:
Det, jeg bare gav udtryk for i min ordførertale, og som jeg også godt vil gentage her, er, at de redskaber, der bliver brugt for at få de syge tilbage, er de forkerte redskaber, fordi de stort set går ud på at få de syge tilpasset arbejdspladsen i stedet for at få arbejdspladserne tilpasset, så de syge lettere kan komme tilbage på arbejdsmarkedet.
Anders Fogh Rasmussen (V), 2007-11-29:
Der er det sådan, at når de offentlige arbejdsgivere er blevet enige med fagforeningerne om, hvilken pulje der er til rådighed, indgår det jo i den årlige økonomiforhandling mellem kommunerne og staten, sådan at kommunerne ender med at få de penge, der skal til, for at driften i kommunerne kan køre.
Tove Videbæk (KRF), 1998-11-27:
De ældre, som ikke er tilfreds med den hjemmehjælp, de får, enten fordi der skiftes person hele tiden, fordi hjemmehjælpen er ustabil, eller hvad grunden nu kan være til utilfredsheden, kan ifølge dette lovforslag få mulighed for at vælge et firma eller en person, som de kender, til at udføre hjemmehjælpen.
Jørn Pedersen (S), 2000-04-27:
Vi tror, at vi kommer til at stå med meget, meget store vanskeligheder inden for en ganske kort årrække, hvis vi ikke får gjort noget ved arbejdsmiljø, uddannelsesområdet og i det hele taget de personaleforhold, vi tilbyder de mennesker, der passer vore svage i samfundet.
Martin Henriksen (DF), 2016-05-12:
Ud over at jeg selvfølgelig godt kunne tænke mig at høre, hvorfor Venstre egentlig ikke synes, at det er en god idé at afvise asylansøgere ved grænsen, kunne jeg egentlig godt tænke mig at spørge ind til det, som hr. Marcus Knuth nævner, nemlig muligheden for at indføre transportøransvar.
Martin Henriksen (DF), 2018-11-15:
Altså at man kan dispensere der, og det kunne også være, at man sagde, at hvis ministeren og et flertal på tre fjerdedele af Folketingets Udlændingeog Integrationsudvalg er enige – altså hvis de to instanser så er enige og det er et bredt flertal – så er der mulighed for at dispensere fra de generelle regler.
Morten Bødskov (S), 2012-03-28:
Om det konkrete projekt, som hr. Peter Skaarup spørger til, kan jeg sige, at det jo vedrører etableringen af en kokkeskole i Statsfængslet i Vridsløselille, og der har Direktoratet for Kriminalforsorgen oplyst, at projektet har til formål at sikre en meningsfuld afsoning og styrke mulighederne for resocialisering af den enkelte.
Søren Kolstrup (EL), 1999-05-20:
Jeg skal blot nævne to forhold, som jo nok er alment anerkendte, for at få gang i den økologiske omstilling og dermed også en nedsættelse af pesticidforbruget, nemlig spredning af husdyr overalt i landet og afvikling af de store spøgelsesagtige bygninger, der står rundt om i det danske landskab, og som i dag bruges som økonomibygninger.
Jan E. Jørgensen (V), 2017-04-27:
Kan hr. Finn Sørensen ikke prøve at forklare mig, hvordan vi får flere skatteindtægter i Danmark ved at skrue beløbsgrænsen op, sådan at virksomhederne ikke besætter de job, sådan at de medarbejdere ikke kommer til Danmark, og sådan at de associerede jobs, der også er, også forsvinder?
Nikolaj Villumsen (EL), 2016-05-26:
Hvordan kan Liberal Alliance have tiltro til, at beregningerne kan holde, ganske få minutter efter vi har haft en forsvarsminister på talerstolen, som siger, at der kan komme prisstigninger, og at regeringen ikke har taget stilling til, hvad man gør, hvis der kommer prisstigninger?
Astrid Krag (S), 2019-04-12:
Hvad angår hele diskussionen om forlængelse af grænsekontrol, synes jeg faktisk, at den minister, vi har nu, jo fremlægger meget klart, hvordan det må komme an på en konkret vurdering af, hvad det er for et konkret trusselsniveau, der er, hvad det er, man kan opnå, om det er bedst med stikprøver, som ministeren sagde, eller risikobaseret grænsekontrol, eller at der simpelt hen kan være behov for en egentlig fast grænsekontrol.
Magnus Heunicke (S), 2016-05-09:
Ja, det hjalp faktisk, for med det seneste kommunalvalg i 2013 – altså det, der kom bagefter – hævede man sådan set stemmeprocenten generelt med 6 pct., og for de 18-21-årige blev den hævet med 13 pct. Så man satte ind, for det er noget, som er vigtigt for os i det danske demokrati.
Kasper Sand Kjær (S), 2022-05-05:
Jeg er bare lidt nysgerrig efter at høre, hvad ordføreren har tænkt sig at sige, når han møder danske virksomhedsejere og skal forklare, hvorfor han har stemt nej til et lovforslag, der vil kunne gøre det lettere for dem at tiltrække udenlandsk arbejdskraft.
Brian Mikkelsen (KF), 2017-01-26:
Jeg synes, det har været en god diskussion, som selvfølgelig afspejler, at der ikke er helt enighed om specielt den del, der liberaliserer og gør restaurationsbranchen og turismen og oplevelsesøkonomien en tjeneste, ved at vi også lader 15-18-årige servere alkohol under nogle givne omstændigheder, tidsrumsomstændigheder, hvis der er voksent personale til stede.
Jens Rohde (V), 2002-05-28:
Til hr. Ole Sohn: Når vi nu taler kompensationsstørrelse, er det bare, at jeg sidder med den tanke: Hvis hr. Ole Sohn har en mening om, at en sådan kompensation skal have en vis størrelse, lad os sige 100 mio. kr., hvordan vil hr. Ole Sohn så stille sig til det, at det er teknisk muligt at lave en kryptering af sit produkt, så man ikke kan kopiere det?
Bjarne Laustsen (S), 2011-05-12:
Man har valgt at udlicitere opgaven til privatpraktiserende dyrlæger, hvor vi kan risikere at komme til at stå i den situation, at det er den samme dyrlæge, der har været ude at kontrollere i stalden, som også kigger på det, når dyrene skal af sted fra samlestaldene.
Benny Engelbrecht (S), 2013-03-14:
Jamen det er bare, så vi er helt enige: Jeg går ud fra, at Venstres ordfører også deler det synspunkt, at vi skal ligestille, sidestille, de finansielle rådgivere og bankerne i forhold til den måde, vi håndterer dem på, og de krav, vi stiller til dem.
Ole Birk Olesen (LA), 2012-11-22:
Og alle de skatter, som danskerne betaler på bl.a. benzin og diesel, fører til, at der kommer flere penge i statskassen, men det er småøre, i forhold til hvor mange penge danskerne skal betale i ekstra skatter, fordi grænsehandelsfølsomheden på brændstof nu er så høj.
Per Stig Møller (KF), 2004-05-26:
Så den spanske model er direkte anti-FN, for da blæste man på FN's appel. At give FN det fulde ansvar, som derefter så skulle være den næste løsning efter den spanske model, er der overhovedet ingen andre end hr. Villy Søvndal, der har anbefalet hidtil.
Hans Kristian Skibby (DF), 2008-11-19:
Der har man decideret lavet en lovstramning og en ændring, og man har frataget de unge mellem 16 og 18 år en rettighed, en lillebitte simpel rettighed til at gå over i en døgnkiosk og købe en pakke smøger, for det magter de ikke, det er de ikke modne til.
Carina Christensen (KF), 2006-05-02:
Vi bakker i hvert fald op om, at man meget hurtigt bør evaluere effekten og kvaliteten af højskolernes vejledning, og vi er også tilfredse med, at Undervisningsministeriet selv lægger op til et tæt samarbejde med højskolerne om frafaldstruede unge.
Lennart Damsbo-Andersen (S), 2008-12-03:
Der står man jo med det samme problem - at det bliver sværere og sværere for erhvervsskoler rundt omkring i landet at få økonomien til at hænge sammen med deraf følgende sammenlægninger osv. Mener ministeren ikke også, at det der er vigtigt at sikre, at der er lokale uddannelsestilbud?
Bendt Bendtsen (KF), 2002-11-12:
Nu har jeg aldrig troet, at jeg skulle blive helt enig med hr. Keld Albrechtsen om dansk politik, men jeg vil sige, at når vi skal bygge så mange almene boliger, så mange ældreboliger, foretage så mange renoveringer, skabe bedre tilgængelighed for handicappede og fuld finansiering af kommunens andel af grundkapitalen, så havde jeg da forventet, at det var noget, jeg kunne være enig med hr. Keld Albrechtsen om.
Frank Aaen (EL), 2008-04-16:
Det er jo mærkeligt at gøre sådan noget i en situation, hvor alle diskuterer, hvad mere vi kan gøre for klimaet, og hvordan vi kan gøre noget for klimaet uden at brænde verdens fødevarer af, men så tager man altså sådan et skridt, der går i den forkerte retning.
Per Clausen (EL), 2005-05-03:
Vi har også bemærket, at det – tilsyneladende i hvert fald – fremgår af lovforslaget, at det hverken berører retten til aktindsigt eller personbeskyttelse, men vi vil nok i lighed med Socialdemokratiets ordfører på området bore en lille smule mere i, om man fuldstændig har sikret sig, at der ikke sker en udhuling af persondataloven, særlig i forbindelse med data osv., som det offentlige er kommet i besiddelse af.
Tom Behnke (KF), 2012-05-08:
Jeg vil starte med at sige, at jeg egentlig synes, at hr. Jan E. Jørgensen holdt en meget flot og rammende tale og fandt balancen, og derfor skal jeg ikke gentage alt, hvad han ytrede om ytringsfrihed og frihed og om, at det også er vigtigt, at der er nogle rammer, vi gør det inden for, men tilføje, at det, der for os Konservative også er vigtigt, er, at vi har en ordentlig tone i debatten.
Connie Hedegaard (KF), 2008-11-26:
Jeg bliver spurgt, om jeg mener, at regeringens nye, grønne klimapolitik skal baseres på videnskabelige principper om f.eks. reproducerbarhed og falsificerbarhed eller som et resultat af politisk forhåndsbestemte konklusioner og afstemninger, som det er tilfældet i FN's klimapanel.
Lone Loklindt (RV), 2014-06-02:
Men jeg vil bare tillade mig nu at kvittere for, at der nu i samarbejde med Transportministeriet arbejdes med Roadmap 2050 for grøn transport med henblik på at få den langsigtede omstilling til en fossilfri transportsektor, selv om vi stadig væk må vente lidt på at se resultatet.
Peter Duetoft (CD), 1999-09-07:
For det offentlige giver det ikke samlet nogen udgift, ja, det kan endda være, at det giver en fordel, for jeg er meget overbevist om, at et menneske, der får en af disse hovsa-aktiveringsprocesser, og som enten bliver skuffet over ikke at få et job, eller som får et job, der er meget utilfredsstillende, meget, meget let kommer i en situation, hvor det senere får brug for offentlig støtte.
Bjarne Laustsen (S), 2019-01-08:
Der er en lang række sådan lavpraktiske ting og sager, som jeg håber hele forligskredsen og Folketinget vil diskutere i forbindelse med det her lovforslag, således at vi, hvis vi kommer i den situation, at vi skal aktivere tidligere ansatte og værnepligtsdelen osv., så gør det med åbent sind og ikke bare siger: Vi får nok ikke brug for det alligevel, så kan det være lige meget.
Morten Messerschmidt (DF), 2026-01-28:
Derfor tillader jeg mig at sige: Hvis det, som ministeren siger til de danskere, som har døtre, der bliver voldtaget; som har fædre, der bliver myrdet; og som har drenge og piger, der får tæv på vej hjem fra fodbold, er, at vi bare skal håbe på, at det bliver bedre, så deler jeg ikke hans tilgang.
Lene Espersen (KF), 2003-03-26:
Som jeg tidligere har tilkendegivet i forbindelse med besvarelse af spørgsmål fra Folketinget herom, hører spørgsmålet om retsforfølgning under mig som justitsminister, hvorimod spørgsmålet om opholdssted for visse udlændinge hører under reglerne i udlændingeloven, som hører under integrationsministeren.
Jann Sjursen (KRF), 2003-05-08:
Jeg synes så bare, at det bør fremgå af det, man siger, når man umiddelbart kunne få det indtryk på baggrund af hr. Lars Barfoeds tale, at når den første lejlighed bød sig til at stemme, om man skulle have folkeafstemning, så ville Det Konservative Folkeparti selvfølgelig stemme ja, fordi man vil have forbeholdene ophævet så hurtigt som muligt.
Poul Erik Christensen (RV), 2005-04-01:
Vi skal også sikre i udvalgsarbejdet, at der bliver det mindst mulige besvær for virksomheder – jeg tænker ligesom andre ordførere specielt på de indenlandske virksomheder – idet lovforslag nr. L 121, som vi skal behandle om lidt, handler om sambeskatning, og dermed er ideen med at lave transaktioner danske virksomheder imellem jo ikke relevant.
Henrik Vinther (RV), 2020-11-27:
Og så mener vi i Det Radikale Venstre, at det skal være muligt for social- og sundhedsassistenter fra andre lande at få opholds- og arbejdstilladelser, mens de søger om at blive autoriserede, ligesom vi kender det fra læger eller sygeplejersker, så de kan lære dansk og få lov til at bestå de relevante fagprøver.
Mette Hjermind Dencker (DF), 2017-03-02:
For mig bekendt er det ikke sket en eneste gang, at der er udgået en lovgivning her fra Christiansborg, hvor der ikke har været et høringssvar fra nogle mennesker ude i landdistrikterne, fra nogle organisationer i landdistrikterne, som har prøvet at gøre os opmærksom på, at nu var vi altså lige ved at dumme os.
Stén Knuth (V), 2020-12-03:
For, og nu citerer jeg: »Retten til inkluderende uddannelse uden diskrimination betyder, at børn med handicap ikke må udelukkes fra det almindelige uddannelsessystem på grund af handicap og har krav på, at der foretages rimelig tilpasning i forhold til barnets konkrete behov, medmindre dette vil være unødigt byrdefuldt«.
Per Stig Møller (KF), 2006-01-19:
Med bidraget vil Danmark fortsat have en væsentlig placering i bestræbelserne på at stabilisere og normalisere Afghanistan, og så er jeg da som sagt glad for, at det er et bredt flertal i Folketinget, der medvirker til at fortsætte denne proces for det moderne Afghanistan, som så mange vil prøve at forhindre bliver født.
Lennart Damsbo-Andersen (S), 2010-12-16:
Vi er heldigvis mange, som befinder os midt imellem, og det er vores ansvar, at velfærden er for alle, og at den ikke bare flyder ovenpå, hvor det kun er de rigeste, der kan nå den. I Socialdemokratiet vil vi arbejde for en fair løsning, som bygger bro over den kløft af uretfærdighed, som regeringen og Dansk Folkeparti har skabt.
Mette Thiesen (DF), 2026-01-23:
Jeg er i øvrigt nødt til at starte med at sige, at det er en fornøjelse at høre på ordføreren, for selv om vi er politisk uenige, vil jeg sige, at ordføreren er ekstremt velforberedt – det var der nogle regeringspartier, der har været oppe tidligere, der kunne lære en del af – i forhold til hvad der ligger på området.
Brian Mikkelsen (KF), 2002-10-23:
Men det er jo sådan set forholdene allerede i dag, at der kan søges om dispensation for den lange frist, således at fristen ikke bliver til hinder for, at f.eks. forskere og historikere, som ikke er interesseret i enkeltpersoners skæbne, men i at skildre vores fælles historie, kan få stillet relevant arkivmateriale til rådighed, også selv om det indeholder oplysninger om enkeltpersoners private forhold.
Line Barfod (EL), 2003-05-09:
Sundhedsministeren svarede ikke på mit spørgsmål om, hvorfor det skulle være nødvendigt med ½ år til en undersøgelse, som man har gennemført for få år siden, og som derfor må være ret enkel at gennemføre igen, og som vi hurtigt burde kunne få resultaterne af, så vi kan se, om det fortsat ser så galt ud, som det gjorde sidst, da man undersøgte det.
Rasmus Prehn (S), 2009-11-11:
Socialdemokratiet har også fremsat et konkret beslutningsforslag, som handler om det her med arbejdsmarkedspolitik, beskæftigelsespolitik og om at lade det være op til kommunerne, om man skal bruge tid og kræfter på at sidde og klikke på cv, eller om man skal lave en aktiv beskæftigelsespolitik, hvor man hjælper de ledige med at komme ud at få et arbejde.
Victoria Velasquez (EL), 2024-04-25:
Jeg vil bare lige minde om, at kompensationen i forhold til inflationen og pris- og lønudviklingen er altså 2 år forsinket, så i forvejen handler det om nogle af dem, der har allermindst i vores samfund, og de er ikke engang blevet kompenseret i forhold til pris- og lønudviklingen lige nu.
Karen Hækkerup (S), 2014-05-02:
For det, der sker i nogle af de her sager, som jo er ganske tragiske, i og med at forældrene slås om forældremyndigheden til sidste blodsdråbe, er, at selvom sagerne er afgjort ved den ene, den anden og den tredje instans og de har været igennem kommuner, udvalg, ankestyrelse, byretter, og hvor de ellers har været, er der nogen, der ikke giver op.
Frank Jensen (S), 1998-11-05:
Mulighederne for at overføre negative, stærke indsatte og spørgsmålet om en eventuel lempelse af kravet til det bevisgrundlag, der skal være til stede ved sådanne beslutninger, er behandlet i Straffelovrådets betænkning nr. 1355/1998 om en lov om straffuldbyrdelse m.v., som blev offentliggjort i marts i år.
Kaare Dybvad Bek (S), 2020-11-17:
Det er en meget ulykkelig sag, for det skal jo ikke være sådan, at man på grund af de juridiske omstændigheder, der er, og den lovgivning, der er, ikke kan smide folk ud, som har chikaneret i et sådant omfang, at der er bestilt ekstraordinær rengøring i, jeg tror det er 31 tilfælde.
Keld Albrechtsen (EL), 2004-06-02:
Det er jo særdeles relevant også i forhold til situationen i Irak. Skal statsministerens svar forstås sådan, at man nævnte, at der eksisterer en international straffedomstol, eller skal det forstås sådan, at statsministeren udtrykkeligt gjorde det klart for USA, at man i Danmark og i hele Europa finder det uacceptabelt, at USA ikke har tilsluttet sig. Kunne statsministeren ikke uddybe lidt, hvad han rent faktisk bad præsident Bush om?
Rasmus Stoklund (S), 2025-11-28:
Jeg kom jo ind lidt abrupt midt i formandskabet i den rolle, jeg har nu, men siden da har jeg da brugt utrolig meget tid på at rejse rundt til møder med mine kolleger i andre europæiske lande for at drøfte, hvordan vi får bedre styr på den migrationsudfordring, som vi står over for i Europa.
Gudrun Laub (V), 2004-06-01:
Nu prøvede hr. Keld Albrechtsen at skabe usikkerhed om, hvor man befinder sig i forhold til kystlinjen, når der er tale om et næs eller en tange, men det er jo netop det, der er afklaret så godt som overhovedet tænkeligt ved ministerens ændringsforslag, så jeg vil godt tilslutte mig hr. Jørn Dohrmanns bemærkning: Har hr. Keld Albrechtsen overhovedet læst dette ændringsforslag?
Lotte Rod (RV), 2023-05-24:
Derfor mener jeg, at en del af vores opgave er, at vi skal starte med at give muligheden for, at man i folkeskolen kan fordybe sig; at der er flere valgfag; at der er flere værksteder; at der i det hele taget er mere tid og materiale til, at lærerne kan lave en praktisk og kreativ undervisning.
Morten Østergaard (RV), 2006-10-27:
Så hvis der i dag er mange ansøgninger, der er mangelfuldt udfyldt, så tyder det på, at der har været problemer med vejledningen, i hvert fald hvis man som os har det udgangspunkt, at folk nok er interesseret i at aflevere en korrekt udfyldt ansøgning om familiesammenføring eller tidsubegrænset ophold.